Basic HTML Version

|  | Table of Contents |  | View Full Version

Page 23 - Demo
P. 23

                                        Interpretim me instrument KRIJIMTARIA DHE PERFORMANCA ARTISTIKE  Muzikë me duartrokitje (“Clapping Music”) nga Stiv Riç (Steve Reich)Stiv Riç udhëtonte shpesh me ansamblin e tij për të interpretuar në Evropë. Ata transportonin pajisje dhe instrumente që peshonin 900 kilogramë. Pjesa muzikore e paraqitur në pentagramin e mëposhtëm interpretohet thjesht me duartrokitje, ndaj ajo mund të praktikohet fare lehtë në çdo ambient.  “Clapping Music” është një muzikë e shkruar për dy çifte duarsh. Ajo është bazuar në njësinë themelore 12-goditëse. . Stiv Riç nuk e përcakton kohën, sepse kërkon që interpretuesi ta vendosë theksin në goditjen e parë të masës dhe jo në fillim të motivit ¾. Interpretuesit mund të zgjedhin të duartrokasin me duar të mbledhura ose të hapura, por të dy duhet të përdorin të njëjtin timbër. Procesi duhet të zgjasë rreth 5 minuta. Çdo masë është menduar të përsëritet 12 herë, përpara se të vazhdohet me masën tjetër.  Çifti i parë i duarve përsërit vazhdimisht të njëjtin ritëm, si një ostinato.  Ideja muzikore zhvillohet nga çifti i dytë i duarve, i cili imiton çiftin e parë me distancë 1/8. Procesi quhet ndërrim. Këtu, të dy interpretuesit fillojnë të luajnë të njëjtin motiv. Më pas, njëri lëviz motivin më përpara, ose më pas me kohën ¼ në mënyrë që muzika të zhvendoset jashtë frazës dhe më pas të kthehet sërish brenda me një pjesë tjetër. Është një standard që përshtatet në mënyrë të vazhdueshme. Për masën e parë dhe të fundit, të dyja çiftet e duarve duartrokasin njësinë themelore 12-goditëse. Muzikë me duartrokitje(për dy performues)21

| 17 18 19 20 21 22 23 24 25 26 27 |